पाएं अपने शहर की ताज़ा ख़बरें और फ्री ई-पेपरडाउनलोड करें
पिता की कोरोना से मौत के बाद गम में डूबे बेटे ने भी फांसी लगाकर जान दे दी। घटना बुधवार सुबह आबू खाना घासमंडी ग्वालियर की है। सूचना मिलते ही पुलिस मौके पर पहुंची। पुलिस ने शव को निगरानी में लेकर जांच शुरू कर दी है। पुलिस का कहना है, मृतक पिता की मौत के बाद बेटा उदास हो गया था।
ग्वालियर थाना क्षेत्र के आबू खाना घासमण्डी निवासी मलयज दीक्षित (50) पुत्र पूरन चंद दीक्षित निजी कंपनी में जॉब करते थे। मंगलवार रात का खाना खाने के बाद वह कमरे में सोने जाने के लिए कहकर चले गए थे। बुधवार तड़के 4 बजे जब परिजन की नींद खुली, तो देखा कि वह बिस्तर पर नहीं हैं। जब तलाश की गई, तो वह पास के कमरे में फंदे पर लटके मिले। परिजन ने उनको उतारकर अस्पताल ले जाने का प्रयास किया, लेकिन तब तक देर हो चुकी थी। पता चलते ही पुलिस मौके पर पहुंची।
पिता की मौत के बाद से था दुखी
जांच में पता लगा कि मृतक के पिता पूरन चंद दीक्षित कुछ दिन पहले कोविड पॉजिटिव आए थे। उन्हें निजी अस्पताल में भर्ती कराया था। दो दिन पहले मौत हो गई थी। इसके बाद से ही मलयज परेशान हो गए थे। उन्हें लग रहा था कि कहीं वह भी पॉजिटिव न हों।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn